hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu
(1928–2010) magyar jogász, politikus, miniszter
Kulcsár Kálmán (Erdőtelek, 1928. június 27. – Budapest, 2010. szeptember 4.[5]) Széchenyi-díjas magyar jogász, szociológus, egyetemi tanár, a Magyar Tudományos Akadémia rendes tagja. A jogszociológia magyarországi megalapítója és szervezője. 1985 és 1988 között az MTA főtitkár-helyettese. 1988 és 1990 között igazságügy-miniszter, 1989 és 1990 között a Hazafias Népfront elnöke. 1990 és 1993 között ottawai nagykövet.
1988. június 29. – 1990. május 3.
2010. szeptember 4. (82 évesen)[3][1][2]
ELTE Állam- és Jogtudományi Kar
A Wikimédia Commons tartalmaz Kulcsár Kálmán témájú médiaállományokat.
1969-ben az MTA Szociológiai Kutatóintézetének igazgatója lett. Egy évvel később másodállásban az ELTE oktatója, a jogszociológiai tanszék megalapítója volt, 1970-ben egyetemi tanári kinevezést kapott. 1982-ben tagja lett az International Journal of the Sociology of Law című szakfolyóirat szerkesztőbizottságának. 1986-ban az Indianai Egyetem vendégprofesszora volt.
1956-ban védte meg az állam- és jogtudományok kandidátusi, 1968-ban pedig akadémiai doktori értekezését. 1973-ban a Magyar Tudományos Akadémia levelező, 1982-ben pedig rendes tagjává választotta. 1985-ben három évre az MTA főtitkár-helyettesévé választották,[7] amely megbizatása 1988-ban igazságügyminiszterré történt kinevezése miatt szűnt meg.[8] 1993-tól 1998-ban történt nyugdíjba vonulásáig az MTA Gazdaság- és Jogtudományok Osztályának elnökeként dolgozott, így tagja volt az MTA elnökségének is.
1983 és 1989 között a Magyar Szociológiai Társaság, 1987 és 1989 között az Erdei Ferenc Társaság elnökeként működött, valamint 1994 és 1997 között pedig a Magyar Politikatudományi Társaság elnöke volt. Utóbbi időszakban az MTA Politikatudományi Intézetének igazgatója is volt.
1988-ban hívta be Grósz Károly, a Minisztertanács akkori elnöke kormányába igazságügy-miniszternek (elődje Markója Imre volt). Posztját Németh Miklós miniszterelnöksége és kormánya idején is megtartja. Minisztersége alatt fogadták el az Alkotmány gyökeres módosítását (köznyelvileg ez az „új Alkotmány”) és jelentősebb alkotmányos törvényeket (pl. választási törvények, egyesülési jogi törvény). 1989-től 1990-ig a Hazafias Népfront utolsó elnöke volt, annak köztársasági elnökjelöltje lett volna (az ún. „négyigenes népszavazáson” elvetették a köztársasági elnök közvetlen megválasztását).
1990-ben a HNF-ből alakult Hazafias Választási Koalíció jelöltjeként indult az országgyűlési képviselők választásán, mandátumot nem szerzett. Ugyanebben az évben kinevezték Magyarország ottawai nagykövetévé, mely posztján 1993-ig maradt. 1996 és 1999 között a Magyar Nemzet szerkesztőbizottságának tagja volt.
Kutatási területe a jogszociológia, a modernizáció, a jog szerepe a modernizációban és a modernizáció politikai összefüggései.
Tudományos munkája során feltárta a jog és a társadalom egyes összefüggéseit, valamint a változó társadalom hatását ennek hatására. A társadalmi változás jogi és politikai szerepét elemezte, elsősorban a 20. századi Magyarország tekintetében. A posztszocialista átmenet társadalmaiban, illetve magának a rendszerváltozási folyamatában vizsgálta a jog szerepét a modernizációban. Hasonló kutatásokat folytatott más, úgynevezett „fejlődő” társadalmakban.
Számos tudományos közlemény, ezen belül több mint tíz könyv, illetve tankönyv szerzője.
Akadémiai Díj (1962, 1967)
Állami Díj (1985) – A hazai jogszociológia és a mai magyar társadalom kutatása terén elért kiemelkedő eredményeiért, jelentős tudománypolitikai és társadalompolitikai tevékenységéért.
Széchenyi-díj (1998) – Több évtizedes kutatói, kutatás-irányítási tevékenységéért, s az utóbbi években megjelent monográfiáiért, amelyek a modernizáció és a jogfejlődés elemzésével adnak gyakorlati segítséget társadalmunk átalakításához.
A szociológiai gondolkodás fejlődése (1966, 1972)
A népi ülnök a bíróságon (1971)
A jogszociológia alapjai (1976)
Gazdaság, társadalom, jog (1982)
A jogfejlődés sajátosságai: a jog mint eszköz : akadémiai székfoglaló : 1983. június 13. (1984)
Contemporary Hungarian Society (1984)
A modernizáció és a magyar társadalom (1986)
Politika és jogszociológia (1987)
Modernizáció és jog (1989, angolul 1992)
Political Culture – Legal Culture (1991)
Két világ között 1988–1990 (1994)
A jog szerepe a társadalmi változásokban – a jog változása (1995)
A politikai rendszer és a magyar valóság (1997)
A politikatudomány arcai (társszerk., 1999)
Globális és regionális integráció politikai hatása (2004)
Az új politikai rendszer és a magyar valóság (2006, angolul is)
Kína a világpolitikában. Az átalakuló Kína (2007)
India, az útkereső birodalom (2008)
↑ a b BnF források (francia nyelven)
↑ a b Munzinger Personen (német nyelven). (Hozzáférés: 2017. október 9.)
↑ PIM-névtérazonosító. (Hozzáférés: 2020. július 7.)
↑ Elhunyt Kulcsár Kálmán. hvg.hu, 2010. szeptember 5. (Hozzáférés: 2010. szeptember 5.)
↑ Elhunyt Kulcsár Kálmán (html). Index. (Hozzáférés: 2010. szeptember 24.)
↑ (1985. június 20.) „A Magyar Tudományos Akadémia főtitkára és főtitkárhelyettesei kinevezéséről”. Akadémiai Közlöny 34 (9), 128. o.
↑ (1988. október 7.) „Előterjesztés a megüresedett alelnöki és főtitkárhelyettesi tisztségek betöltésére jelölő bizottság kiküldésére”. Akadémiai Közlöny 37 (9), 144. o.
A Magyar Tudományos Akadémia tagjai 1825–2002 II. (I–P). Főszerk. Glatz Ferenc. Budapest: MTA Társadalomkutató Központ. 2003. 756–757. o.
MTI Ki Kicsoda 2009, Magyar Távirati Iroda Zrt., Budapest, 2008, 644. old., ISSN 1787-288X
Szakmai életrajz az MTA Politikatudományi Intézetének honlapján
Kulcsár Kálmán adatlapja az MTA honlapján
Cikk a Mozgó Világ c. folyóiratban
Kulcsár Kálmán. Pécsi egyetemi almanach 1367–1999 (Hozzáférés: 2022. jan. 27.)
A lap eredeti címe: „https://hu.wikipedia.org/w/index.php?title=Kulcsár_Kálmán&oldid=24627902”
Utoljára szerkesztve 2022. január 28., 13:55-kor
A lap utolsó módosítása: 2022. január 28., 13:55
A lap szövege CC BY-SA 3.0 alatt érhető el, ha nincs külön jelölve.